open-index/open-wikipedia-markdown huggingface dataset:
Perintösopimus

**Perintösopimus** on kirjallinen oikeustoimi, jossa sovitaan elossa olevan henkilön (perittävän) jäämistön jaosta hänen kuolemansa jälkeen. Sopimus voidaan tehdä ilman perittävän myötävaikutusta tai perittävän myötävaikutuksella. Perintösopimus voi olla joko positiivinen tai negatiivinen perintösopimus.

Positiivinen perintösopimus on perittävän myötävaikutuksella tehty sopimus, jossa tämä määrää jäämistönsä tai osan siitä yhdelle tai useammalle tulevalle perilliselle. Tällöin pyritään perittävän vielä eläessä sopimaan tulevasta perinnön jakamisesta tavalla, joka sitoo kaikkia osapuolia eli perittävää ja perillisiä. Tällä oikeustoimella sopijakumppanille tai -kumppaneille pyritään perustamaan perillisen asema. Nykyinen perintökaari (40/1965) pitää positiivista perintösopimusta pätemättömänä, vaikka aiemmin oikeustoimi oli pätevä. Nykyisin perittävä voi määrätä jäämistöstään testamentilla, mutta testamenttioikeutta rajoittavat sopimukset ovat pätemättömiä (perintökaari 17:1).

Negatiivisen perintösopimuksen tekeminen on perintökaaren mukaan mahdollista ja oikeustoimi on oikeudellisesti pätevä (perintökaari 17:1). Sopimuksessa tuleva perillinen luopuu perinnöstä perittävälle tehtävällä ilmoituksella. Jos luopujalla on oikeus lakiosaan, hän saa lakiosansa, ellei hän ole saanut siitä kohtuullista vastiketta. Vastikkeena voi olla myös luopujan puolisolle testamentilla tai luopujan jälkeläisille testamentilla tai lain nojalla tullut lakiosaa vastaava omaisuus. Negatiivinen perintösopimus -nimitys on vanha, mutta sitä käytetään jonkin verran edelleen, vaikka se ei enää vastaakaan nykyisen perintökaaren sisältöä.

## Lähteet

## Kirjallisuutta
*
Allan Tallqvist

**Allan Emil Tallqvist** (1. toukokuuta 1909 Lohja – 22. helmikuuta 1970 Helsinki) oli suomenruotsalainen kirjailija.

Tallqvistin kolme 1930-luvulla julkaistua romaania sijoittuivat Helsingin Sörnäisten työläiskaupunginosaan.

## Teokset
* *Topi från Sörnäs*.   Söderström, Helsingfors 1930
* *Jaska och hans tös*.   Söderström, Helsingfors 1931
* *Stålets sång*.  Söderström, Helsingfors 1936

## Lähteet
*
Puikkosammal

**Puikkosammal** (*Phaeoceros carolinianus*) on puikkosammalten sukuun kuuluva sarvisammallaji. Kasvilaji on Suomesta hävinnyt, mutta uhanalaisten lajien punaisessa kirjassa luokiteltu toistaiseksi äärimmäisen uhanalaiseksi.

## Ulkonäkö
Puikkosammal kasvaa pienehköinä (alle 2 cm) ruusukkeina. Sen voi sekoittaa sarvisammaleen tai röyhelösammaleen. Puikkosammalen sisällä kasvaa sinimollus (*Nostoc*) -syanobakteeria, joka näkyy tummina pisteinä. Puikkomainen itiöpesäke on kärkiosastaan keltainen.

## Levinneisyys
Puikkosammalta kasvaa pohjoisella pallonpuoliskolla, lauhkealla ja subtrooppisella vyöhykkeellä. Suomessa sitä on tavattu vain yhdellä paikalla Helsingin Kumpulassa vuonna 1876.

## Elinympäristö
Puikkosammal kasvaa paljaalla kostealla maalla. Se ei pidä kalkkipitoisista paikoista.

## Lähteet

## Aiheesta muualla
* Suomen Lajitietokeskus: Puikkosammal – ''Phaeoceros carolinianus''
* ITIS: ''Phaeoceros carolinianus'' 
* United States Department of Agriculture (USDA): ''Phaeoceros carolinianus''
Valkohammas (vuoden 1991 elokuva)

**Valkohammas** on Randal Kleiserin ohjaama, Jack Londonin kirjaan *Susikoira* (*White Fang*, 1906) (suomennettu myös nimellä *Valkohammas*) perustuva elokuva vuodelta 1991.

## Juoni

Jack Conroy saapuu Alaskaan täyttääkseen edesmenneen isänsä toiveen; löytää kultaa tämän vanhasta kaivoksesta. Jack saa apua Alex Larson nimiseltä mieheltä, joka tunsi Jackin isän ja suostuu viemään tämän hänen isänsä vanhalle kaivaukselle. Matkalla hän käy intiaaniheimon kylässä, jossa hän näkee susikoiran nimeltä Valkohammas. Jack kiintyy koiraan, mutta jatkaa silti matkaansa isänsä vanhalle kaivaukselle. Myöhemmin Jack ja hänen toverinsa Alex lähtevät kaupunkiin, jossa Jack pelastaa Valkohampaan koiratappelusta ja vie tämän kaivaukselle. Valkohampaasta ja Jackista tulee erottamattomat ystävykset. Tämän jälkeen Jackin kultaa yritetään ryövätä, ja Valkohammas on ainoa, joka voi pysäyttää varkaat.

## Rooleissa

## Arvioita
*[[Video-opas|Video-oppaassa]]* vuodelta 1994 Olavi Similä luonnehtii *Valkohammasta* yllätyksettömäksi mutta ammattitaitoiseksi Disney-tuotteeksi ja antaa sille kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* kehuu komeaa kuvausta ja antaa elokuvalle kolme tähteä neljästä. 

## Lähteet
Haus Steiner

**Haus Steiner** on Adolf Loosin suunnittelema asuinrakennus Wienissä. Se valmistui 1910 ja on merkittävä varhaisen modernin arkkitehtuurin rakennus.

Loos suunnitteli Haus Steinerin taidemaalari Lilly Steinerille ja tämän aviomiehelle Hugolle. Rakennus sijaitsee Wienin esikaupunkialueella, jossa rakennusmääräykset olivat tarkkoja. Tien suuntaan oleva julkisivu sai olla vain yksikerroksinen, mutta vinokattoon hyväksyttiin myös yksi pystyikkuna. Haus Steinerin julkisivu onkin vain yksikerroksinen, ja puoliympyrän muotoisessa metallipäällyistessä katossa on korkea ikkuna, joka antaa valoa ensimmäisessä kerroksessa olevaan ateljeeseen. Puutarhan puolelle rakennus näyttäytyy kolmikerroksisena.

Haus Steinerin ansiosta Loosin maine modernina arkkitehtina levisi Wienin ulkopuolelle. Rakennuksen puutarhan puoleista julkisivua esitellään usein alan kirjallisuudessa esimerkkinä radikaalin rationalistisesta modernista arkkitehtuurista.

## Lähteet

## Aiheesta muualla

*Haus Steiner Great Buildings -sivustolla
Metameria

**Metameria** voi olla

*Metameria, biologian termi, joka kuvaa eläinten ruumiin jaokkeisuutta.
*Metameria, väri-ilmiö, jossa kaksi väritiheydeltään erilaista kappaletta voivat näyttää samanvärisiltä.
Hans Gude Gudesen

**Hans Gude Gudesen**  (s. 6. maaliskuuta 1950) on norjalainen keksijä ja tutkija.

Gudesen on kotoisin Fredrikstadista. Hän on opiskellut arkeologiaa Oslon yliopistossa. Sen jälkeen hän työskenteli useita vuosia Yhdysvalloissa uuden teknologian kehittämisen parissa. Hän oli jo varhaisessa vaiheessa yhteydessä Norjan teknis-luonnontieteellisen yliopiston professoreihin Arne Halaasiin ja Tor A. Ramstadiin, joille hän esitti yhteistyötä. He perustivat yhdessä Fast Search & Transfer -nimisen yrityksen. 1990-luvulla Gudesen toimi Opticom-yrityksen aivoina, ja hän sijoitti sen osakkeisiin noin miljardi kruunua. Myöhemmin osa siitä sai uudeksi nimekseen Thin Film Electronics.

Gudesen osti Ingmar Bergmanin Fårön kiinteistön ja suuren osan siihen kuuluvaa irtaimistoa. Fåröstä muodostetaan säätiö ja siitä tulee taiteilijakeskus.

## Lähteet
Metameria (biologia)

**Metameria** tarkoittaa biologisena käsitteenä eläinten jaokkeisuutta. Ruumiinosien rakenteet toistuvat samanlaisina ruumiin pituusakselilla. Metameria on tyypillistä selkärangattomilla, esimerkiksi nivelmadoilla ja niveljalkaisilla.

## Lähteet
Michael Berrer

**Michael Berrer** (s. 1. heinäkuuta 1980 Stuttgart) on saksalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 42 toukokuussa 2010 ja nelinpelissä sijalle 134 maaliskuussa 2009. Hän on edustanut Saksaa kahdessa Davis Cup -ottelussa.

Hän on kuusi kertaa selviytynyt Grand Slam -turnauksen toiselle kierrokselle. Toisen kierroksen otteluissaan hän on hävinnyt Dmitri Tursunoville Wimbledonissa 2007, Ernests Gulbisille Yhdysvalloissa 2007, Andy Roddickille Australiassa 2008, Radek Štěpánekille Australiassa 2009, Denis Istominille Australiassa 2010 ja Feliciano Lópezille Australiassa 2014. Kolmannelle kierrokselle hän selviytyi Ranskan avoimissa 2011. Hän on voittanut yhden ATP-nelinpeliturnauksen.

## Nelinpeliturnausvoitot (1)

## Lähteet

## Aiheesta muualla
Panula (täsmennyssivu)

**Panula** voi tarkoittaa seuraavia:

*Panula, kylä Kauhajoella
*Panula-opisto, musiikkioppilaitos Kauhajoella

## Sukunimi
*Anu Panula (1956–2021), tanssija ja koreografi
*Eeva-Jonna Panula, ohjelmistokehittäjä ja esteettömyysasiantuntija
*Eino Panula (1911–1912), Titanicin onnettomuuden lapsiuhri
*Harri J. Panula (s. 1980), elokuvaohjaaja ja -tuottaja
*Iiro Panula (s. 1990), näyttelijä
*Jorma Panula (s. 1930), kapellimestari, säveltäjä, sovittaja ja orkesterinjohdon opettaja
*Juha Panula (s. 1954), kauppatieteiden tohtori, lehtori ja markkinoinnin ent. professori
*Pertti Panula (s. 1952), biolääketieteen professori
*Terhi Panula (s. 1953), näyttelijä ja tanssija

## Katso myös
*Mika Ala-Panula (s. 1970), imitaattori
Abdiel-luokka

**Abdiel-luokka** oli Britannian kuninkaallisen laivaston toisessa maailmansodassa palvellut kuuden aluksen miinalaivan muodostama luokka. Luokan aluksista neljä ensimmäistä tilattiin 1938 ja kaksi tilattiin osana ensimmäistä hätäohjelmaa. Ne oli suunniteltu nopeisiin miinoitusoperaatioihin vihollisen vesillä lähellä satamia tai merireittejä. Tehtävänsä vuoksi alusten tuli olla nopeita ja niiden ilmapuolustuksen tuli olla riittävää.

Myöhemmin tilatut *HMS Apollo* ja *HMS Ariadne* oli aseistettu ainoastaan neljällä nelituumaisella ja kaksinaulaisten tilalle oli asennettu *Apollolla* kaksi kaksiputkista Bofors 40 mm -ilmatorjuntatykkiä ja *Ariadnelle* kolme.

## Lähteet

*

### Viitteet
Justus Bier

**Justus Bier** (31. toukokuuta 1899 Nürnberg, Saksa – 23. tammikuuta 1990 Raleigh, Pohjois-Carolina, Yhdysvallat) oli saksalais-yhdysvaltalainen taidehistorioitsija.

Ensimmäisen maailmansodan jälkeen Bier opiskeli useissa yliopistoissa taidehistoriaa, arkeologiaa sekä keskiajan ja modernin ajan historiaa. Hänen merkittävimmät opettajansa olivat Paul Clemen ja Heinrich Wölfflin. Bier kirjoitti 1920-luvulla modernista taiteesta, ja vuodet 1930–1936 hän oli hannoverilaisen Kestnergesellschaft-taidemuseon kuraattori. Bier keräsi myös Bauhaus-taiteilijoiden, kuten Paul Kleen, Oskar Schlemmerin ja Lyonel Feiningerin, töitä. Kansallissosialistisen puolueen noustua valtaan juutalainen Bier pakeni Saksasta ja muutti Yhdysvaltoihin 1937.

Bierin entinen luokkatoveri Richard Krautheimer suositteli hänelle paikkaa Louisvillen yliopistosta, Kentuckystä. Hän opetti Louisvillessä taidehistoriaa 1937–1960. Bier kirjoitti myös yli 200 taidearvostelua louisvilleläiseen *[[The Courier-Journal]]* -sanomalehteen. Vuodet 1960–1970 Bier oli Pohjois-Carolinan taidemuseon johtaja. Louisvillen yliopistossa on nykyään Bierin nimeä kantava professuuri.

## Lähteet
HMS Abdiel (M39)

**HMS Abdiel** (viirinumero M39) oli Britannian kuninkaallisen laivaston Abdiel-luokan miinalaiva.

## Palvelus
*HMS Abdielin* käyttöönottotestaukset keskeytettiin 22. maaliskuuta 1941 ja se määrättiin estämään miinoittamalla Saksan laivaston taisteluristeilijöiden ''Scharnhorstin'' ja ''Gneisenaun'' murtautuminen Brestistä. Alus laski yhdessä ''HMS Intrepidin'', *[[HMS Impulsive]]n* ja ''HMS Icaruksen'' kanssa 23. ja 28. maaliskuuta kaksi miinoitetta Brestin edustan merireiteille (operaatiot GV, GX ja GY). Miinoittajien suojana olivat *[[HMS Kipling]]*, *[[HMS Kelly]]* ja ''HMS Jackal''.

Aluksen piti suorittaa loput koeajoistaan 17.-30. huhtikuuta, mutta ne jouduttiin jälleen keskeyttämään. Alus määrättiin risteilijä ''HMS Didon'' sekä hävittäjien *HMS Kellyn*, *Kiplingin*, ''HMS Kelvinin'', *Jackalin* ja ''HMS Jerseyn'' muodostamaan osastoon. Osasto purjehti Plymouthista Gibraltarille, jossa siihen kuormattiin Maltalle toimitettavia tarvikkeita ja se liitettiin samalla Välimeren laivastoon.

Osasto muodosti 24.-28. huhtikuuta operaatio Dunlopin Force F:n, jonka tehtävänä oli toimittaa tavarat Maltalle ja sen jälkeen jatkaa matkaansa Aleksandriaan.

*HMS Abdiel* laski 150 miinaa 21. toukokuuta Lefkaksen saaren eteläkärkeen Joonianmerellä. Vielä samana päivänä miinakentässä tuhoutuivat Italian laivaston hävittäjä *[[RN Carlo Mirabello (1915)|Carlo Mirabello]]*, tykkivene *[[Pellegrino Matteucci]]* ja saksalaiset rahtilaivat *Kybfels* sekä *Marburg*.

*HMS Abdiel*, jonka saattajina olivat ''HMS Hero'' ja *[[HMAS Nizam]]*, laski 27. toukokuuta vastaisena yönä 800 kommandoa Soudanlahteen. Alus purjehti 31. toukokuuta yhdessä risteilijä ''HMS Phoeben'' kanssa Aleksandriasta Sfakiaan Kreetalle. Alukset evakuoivat seuraavana yönä 4&nbsp;000 miestä saarelta.

*HMS Abdiel* yhdessä miinanlaskijasukellusvene ''HMS Rorqualin'' ja sisaraluksensa *[[HMS Welshman]]in* kanssa laski joulukuusta 1942 huhtikuuhun 1943 useita miinoitteita Sisilian salmeen. Alukset laskivat yhteensä noin 2000 miinaa. Miinakentissä tuhoutui 9. tammikuuta Italian laivaston saattueesta hävittäjä *[[RN Corsaro (1941)|Corsaro]]* ja *[[RN Maestrale (1934)|Maestrale]]* vaurioitui pahoin. Toisesta saattueesta tuhoutui 3. helmikuuta hävittäjä *[[RN Saetta (1932)|Saetta]]* ja torpedovene *[[RN Uragano|Uragano]]*. Muissa miinakentissä tuhoutuivat 8. maaliskuuta hävittäjät *[[RN Ascari|Ascari]]* ja *[[RN Lanzerotto Malocello|Lanzerotto Malocello]]* sekä 7. huhtikuuta hävittäjä *[[RN Ciclone|Ciclone]]*.

Alus osui miinaan 10. syyskuuta 1943 Taranton satamassa. Saksan laivaston torpedoveneet *[[S-54]]* ja *[[S-61]]* olivat laskeneet miinat ainoastaan muutamaa tuntia aiemmin paetessaan satamasta. Alus purjehti satamaan kannellaan Britannian 1. laskuvarjodivisioonan joukkoja (6th Royal Welsh) ja se ankkuroitui laituriin. Hieman puolenyön jälkeen aluksen alla laukesi kaksi miinaa, minkä seurauksena se upposi kolmessa minuutissa. Maahanlaskudivisioonan miehistä menetti henkensä 58 sotilasta ja noin 150 haavoitui. Aluksen miehistöstä sai surmansa 48 henkeä.

## Lähteet
*

### Viitteet
Objektiivi (kielitiede)

**Objektiivi** on kielitieteen termi, jota on käytetty useammissa merkityksissä.

Vanhemmassa suomenkielisessä kirjallisuudessa termillä ”objektiivi” on viitattu ns. epäsuoraan objektiin eli adverbiaaliin, joka ilmaisee saajaa, vastaanottajaa tai hyötyjää. Nämä adverbiaalit ovat suomessa tyypillisesti allatiivisijassa (esim. *Opettaja antoi kirjeen *'tytölle*'),* ja niitä on nimitetty myös ”datiiviadverbiaaleiksi”.

Etenkin englanninkielisessä kielitieteellisessä kirjallisuudessa ”objektiivisijaksi” (*objective case)* nimitetään toisinaan objektin sijamuotoa ylipäätään, etenkin akkusatiivia. Sijakieliopissa ”objektiivilla” tai ”objektiivisijalla” tarkoitetaan semanttisesti kaikkein neutraaleinta ”syväsijaa” eli semanttista roolia. Objektiivisijassa tai -roolissa on lauseenjäsen, joka joutuu verbin kuvaaman toiminnan vaikutuksen alaiseksi; tarkemmin tämän roolin merkitys määräytyy verbin merkityksen mukaan.
## Lähteet
Dream Within a Dream Tour

**Dream Within a Dream Tour** oli yhdysvaltalaisen poplaulajan Britney Spearsin kolmas kiertue, joka alkoi 1. marraskuuta 2001 ja päättyi 28. heinäkuuta 2002. Kiertue oli pääosin Yhdysvalloissa, mutta se kävi myös Japanissa. Kiertue tuotti 43,7 miljoonaa dollaria.

## Kiertueaikataulu

## Kappaleet
#**Dream Within a Dream**(Video Intro)
##”Oops!… I Did It Again”
##”(You Drive Me) Crazy”
##”It Was All In Your Mind” (Dance Interlude)
##”Overprotected”
#**Storytime** (Video Intro) (elementtejä kappaleista ”From the Bottom of My Broken Heart” ja ”Born to Make You Happy”)
#**Medley:** 
##”Born to Make You Happy”
##”Lucky”
##”Sometimes”
#**Storytime** (Reprise) (Video Intro)
##”Boys”
##”Stronger”
##”I’m Not a Girl, Not Yet a Woman”
#**Making The Band** (Video Intro) (elementtejä kappaleista ”Who Let The Dogs Out?”, ”I Love Rock and Roll” ja ”Music”)
##”I Love Rock and Roll”
##”What It’s Like To Be Me”
##”Lonely”
#**Breakdown** (Instrumental Interlude)
##”Don’t Let Me Be the Last to Know”
#**Crayola World** (Video Intro) 
##”Anticipating”
##”I’m a Slave 4 U”
#**Encore:**
##”…Baby One More Time” (Wade J. Robson Remix)
##”It Was Just a Dream”(Outro Video)
Kaasu (auto)

**Kaasulla** tarkoitetaan autotekniikassa bensiinistä tai muusta polttoaineesta ja ilmasta koostuvaa seosta. Seos syttyy moottorin palotilassa ja työntää männän liikkelle. Tavanomaisessa polttomoottorissa työntöliike muuttuu kiertokangen ja kampiakselin kautta pyörimisliikkeeksi. Sylinteriin tulevan seoksen määrä vaikuttaa siihen, kuinka suurella käyntinopeudella moottori käy. Moottorissa polttoaineen ja ilman suhteen on oltava oikea, jotta moottori on tarpeeksi taloudellinen ja siitä saadaan optimaalinen hyöty.
Johan Franzén (kauppaneuvos)

**Johan Franzén** (6. toukokuuta 1784 Oulu – 3. joulukuuta 1849 Oulu) oli suomalainen Oulussa asunut kauppaneuvos, laivanvarustaja ja sahateollisuuden harjoittaja.

## Elämäkerta
Franzénin vanhemmat olivat oululainen kauppias ja laivanvarustaja Zachris Franzén (sukunimi aiemmin Franseen) ja Helena Schulin. Hänen veljiään olivat piispa ja runoilija Frans Mikael Franzén ja raahelainen laivanvarustaja, kauppias sekä teollisuusmies Zachris Franzén. Perheeseen kuului myös kolme tytärtä.

Franzénin isä kuoli hänen olleessaan kolmevuotias ja äiti meni 1789 uusiin naimisiin oululaisen kauppiaan Lars Henrik Keckmanin kanssa. Franzén aloitti uransa kasvatusisänsä palveluksessa ja hän sai porvarinoikeudet Oulussa 1808.

Oulun tervanvienti oli 1800-luvulla ennen Krimin sotaa Bergbomin, Granbergin ja Franzénin kauppahuoneiden hallinnassa. Kauppahuoneet toivat Ouluun muun muassa kahvia, sokeria, suolaa ja muita kulutustavaroita. Franzén toimi myös laivanvarustajana ja hän oli osakkaana useassa laivassa varsinkin Raahessa asuneen veljensä Zachris Franzénin kanssa. Hän perusti myös 1811 Oulun Korkeasaareen laivatelakan ja omisti vuodesta 1829 kolmasosan toisesta oululaisesta Kokkosaaressa sijainneesta laivatelakasta. Franzén oli lisäksi osakkaana kolmessa vesisahassa: Oulussa sijainneessa Sahansaaren sahassa vuodesta 1813, Pudasjärvellä sijainneessa Kynkään sahassa vuodesta 1837 ja Hirvaskosken eli Timosen sahassa Pudasjärvellä vuodesta 1841.

Franzénin kauppahuone toimi vuodesta 1810 Oulussa Kajaaninkatu 10:ssä sijainneella tontilla. Kun toimitalo tuhoutui Oulun palossa 1822, Franzén rakennutti 1829 tilalle uuden kaksikerroksisen empiretyylisen talon, jonka suunnitteli mahdollisesti arkkitehti Carl Ludvig Engel. Franzén luovutti kauppahuoneen johdon pojalleen Frans Johan Franzénille 1841.

Franzén toimi Oulun kaupungin raatimiehenä vuodesta 1827 ja oli seuraavana vuonna perustamassa Oulun läänin talousseuraa. Kauppaneuvoksen arvon hän sai 1830.

Franzén oli naimisissa kaksi kertaa:
* 1810–1811 Hedvig Gustava Roosin kanssa
* 1816–1826 raahelaisen kauppiaan Johan Langin tyttären Charlotta Langin kanssa

## Lähteet
*
Jalkapallon naisten SM-sarjakausi 2002

Jalkapallon **naisten SM-sarjakausi 2002** pelattiin 10 joukkueen kaksinkertaisena sarjana. Alkusarjan jälkeen neljä parasta joukkuetta pelasivat kaksinkertaisen ylemmän loppusarjan ja kuusi viimeistä yksinkertaisen alemman loppusarjan, joissa alkusarjan tulokset otettiin mukaan. Mestaruuden voitti FC United. Viimeiseksi sijoittunut Pallo-Iirot putosi suoraan Ykköseen ja toiseksi viimeinen joukkue FC Sport karsi SM-sarjapaikasta Ykkösen KMF:n kanssa. KMF nousi SM-sarjaan.

Kaudeksi 2002 sarjaan nousi HJK:n juniorit. Kauden 2001 jälkeen Porrassalmen Urheilijat -62 ja FC Puistola luopuivat sarjapaikasta. Tilalle nostettiin FC Sport ja Atlantis Ladies.

## Alkusarja

## Ylempi loppusarja

## Alempi loppusarja

## SM-nousukarsinta

*KMF – FC Sport 1–1
*FC Sport – KMF 1–2

KMF nousi SM-sarjaan yhteismaalein 3–2

## Parhaat maalintekijät

*43 - Heidi Kackur, FC United
*19 - Sari Tuunainen, MPS
*18 - Anna-Kaisa Rantanen, HJK
*18 - Jenni Sibelius, Atlantis Ladies
*16 - Katri Lehtoranta, SCR
*16 - Elisa Pirinen, FC Espoo
*15 - Daniela Tjeder, FC Espoo

## Lähteet
*
Minä olen

**Minä olen** on suomalaisen heavy metal -yhtye Kotiteollisuuden vuonna 2003 julkaistu single albumilta *[[Helvetistä itään]]*. Kappale nousi korkeimmillaan singlelistan toiselle sijalle ja siitä tuli yksi yhtyeen suurimmista hiteistä. Singlellä on mukana myös 3 ”bonusraitaa”, joita ei ole julkaistu muualla. Kappaleen sanoissa on viittaus Väinö Linnan *[[Täällä Pohjantähden alla]]* -trilogian kuuluisiin alkusanoihin:

:*Ja se mies Jussi seisoo yksin suon laidalla, on kuokka pudonnut, räkä valuu hikisellä poskella.*

## Kappaleet
# 
# 
# 
# 

## Kokoonpano

* Jouni Hynynen – laulu, kitara, basso
* Janne Hongisto – basso, taustalaulu
* Jari Sinkkonen – rummut, taustalaulu
* Mikko Karmila – kitara, slide-kitara, syntetisaattoribasso
* Tuomas Holopainen – koskettimet
* Janne Hynynen ja Miitri Aaltonen – taustalaulu

## Lähteet
* Kotiteollisuus.com
### Viitteet

## Aiheesta muualla
*Sanoitus
School Days (Guardians 4:n kappale)

**School Days** on japanilaisen Guardians 4 -yhtyeen toinen single. Se julkaistiin 2. syyskuuta 2009.

## Kappalelista

# School Days
# Itsuka Doko ka de
# School Days (Shugo Chara! Egg Version)
# School Days (Instrumental)
# Itsuka Doko ka de (Instrumental)
Polyklonaalinen vasta-aine

**Polyklonaaliset vasta-aineet** ovat eri B-solulinjoista saatavien vasta-aineiden seos. Ne sitoutuvat saman antigeenin eri epitooppeihin. Niistä poikkeavasti monoklonaaliset vasta-aineet, jotka ovat peräisin vain yhdestä B-solulinjasta, sitoutuvat antigeeninsa vain yhteen tiettyyn epitooppiin. Polyklonaalisia vasta-aineita voidaan eristää eläimen tai ihmisen seerumista. Niitä on käytetty jo vuosikymmenien ajan esimerkiksi monien infektiotautien ehkäisyssä ja hoidossa.  

## Katso myös
* B-solu
* Vasta-aine
* Monoklonaalinen vasta-aine

## Lähteet
Katja Krohn

**Katja Mirjami Maria Krohn** (s. 1. marraskuuta 1966 Helsinki) on suomalainen teatteriohjaaja ja näytelmäkirjailija.

## Ura

Krohn toimi Teatteri Pienen Suomen johtajana vuosina 2000–2001 ja teatterin fuusion jälkeen Helsingin kaupunginteatterin lastenteatterivastaavana. Vuosina 2004–2009 Krohn toimi ohjaajantyön lehtorina Teatterikorkeakoulussa.

Krohn on ohjannut näytelmiä muun muassa Helsingin kaupunginteatteriin, Tampereen Työväen Teatteriin, Kuopion kaupunginteatteriin sekä Jyväskylän kaupunginteatteriin. Krohnin näytelmiä on esitetty lukuisissa suomalaisissa laitosteattereissa. Näytelmillä *[[Iso paha susi (näytelmä)|Iso paha susi]]* ja *Sotta Pyttynen* hän nousi eniten esitettyjen suomalaisten nykykirjailijoiden joukkoon. *Iso paha susi* on käännetty viroksi, ruotsiksi, venäjäksi ja saksaksi. Krohnin vuonna 1998 Nina Salliselle kirjoittamaa monologia *Kuningas Lear* esitettiin pitkään Yhdysvalloissa. Krohn on tehnyt yhteistyötä Sinikka ja Tiina Nopolan kanssa. Vuonna 2007 Krohn toimi Finlandia Junior -valintalautakunnan puheenjohtajana.

Krohn aloitti teatteriharrastuksensa Helsingin Kellariteatterissa ja toimi myöhemmin Aurinkoteatterissa. Hän valmistui teatteritaiteen maisteriksi Teatterikorkeakoulusta 1998. Krohnin sisaria ovat Suomen elokuvasäätiön toimitusjohtaja Irina Krohn ja Helsingin kaupunginvaltuuston puheenjohtaja Minerva Krohn.

## Teokset

### Omat näytelmät

Krohn on ohjannut seuraavien näytelmiensä kantaesitykset:

* *Kaunotar kiipelissa* (Kellariteatteri, 1990)
* *Oma rakas ihana kaunis* (Kellariteatteri, 1991)
* *Kinkku pahana* (Teatteri Raivoisat Ruusut, 1998)
* *Nina Sallisen 60-vuotistaiteilijajuhla: Kuningas Lear* (Poor, Poor Lear, Aurinkoteatteri, 1998)
* *Kapinoivat eläkeläiset* (Teatteri Raivoisat Ruusut, 2000)
* *Iso paha susi* (Teatteri *[[Pieni Suomi]]*, 2001)
* *Sotta Pyttynen* (Helsingin kaupunginteatteri, 2003)
* *Ahmija*, yhdessä Ville Sandqvistin kanssa (Teatteri Jurkka, 2007)
* *Heinähattu, Vilttitossu ja Pamela-täti*, käsikirjoitus yhdessä Sinikka ja Tiina Nopolan kanssa (Tampereen Työväen Teatteri, 2009)
* *Pikkujättiläinen* (Kansallisteatteri, 2011)

### Muita ohjauksia
* *Heinähattu, Vilttitossu ja Rubensin veljekset*, Helsingin kaupunginteatteri 2003
* *Pieni merenneito*, Kuopion kaupunginteatteri 2004
* *Risto Räppääjä ja villi kone*, Helsingin kaupunginteatteri 2009
* *Amadeus*, Tampereen Työväen Teatteri 2009

## Palkintoja
* Suomen teatteriliiton *Vuoden näytelmä*-palkinto parhaasta suomalaisesta ammattiteatterissa esitetystä kotimaisesta kantaesityksestä. 2003 (*Iso paha susi*)

## Lähteet

## Aiheesta muualla
* 
*
Talent

**Talent** voi tarkoittaa seuraavia:

* Talent, Got Talent, tositelevisioformaatti
* Talent Suomi, Got Talentin suomalaisversio
* Billy Talent, kanadalainen rock-yhtye
* Talent, joki Sveitsissä
;Britannian kuninkaallinen laivasto
* HMS Talent (P322), T-luokan sukellusvene
* HMS Talent (P337), T-luokan sukellusvene
* *HMS Talent* oli myös tilattu, mutta peruutettu T-luokan sukellusvene
* HMS Talent (S92), Trafalgar-luokan ydinsukellusvene
Farthen Dûrin taistelu

**Farthen Dûrin taistelu** käytiin Christopher Paolinin menestysromaanissa Eragon Farthen Dûr -nimisen vuoren kraatterissa, missä sijaitsi kääpiöiden suurkaupunki Tronjheim, jonka Galbatorixia palvelevat urgalit yrittivät vallata.

## Taistelu ja sen taustat
Galbatorix sai tietää Vardenien pitävän tukikohtaansa Tronjheimissa, kääpiöiden mahtavassa kaupungissa Beor-vuorilla sijaitsevan Farthen Dûr-vuoren kraatterissa, ja lähetti kokoamansa urgali-armeijan tuhoamaan heidät ja heitä suojelevat kääpiöt. Kääpiöt ja vardenit saivat kuitenkin vihiä näistä ja he valmistautuivat puolustukseen. Kääpiöiden tunneleita pitkin etenevät urgalit johdatettiin tunneleita pitkin pois Tronjheimista ja nämä tulivat suoraan vardeneiden ja kääpiöiden asemiin päästen kuitenkin mahtavalla ylivoimalla voitolle,vaikka kärsivätkin valtavat tappiot. Urgaleita johtanut varjo Durza murtautui tunneleiden kautta Tronjheimiin kohdaten siellä Eragonin, johon Vardenit pettäneet Kaksoset olivat hänet huijanneet, pitkässä kaksintaistelussa. Kaksintaistelun ratkaisi haltiaprinsessa Arya tuhoamalla Isidar Mithrimin, kääpiöiden tähtisafiirin, jolloin Erago pääsi pistämään Zar'rocin Durzan sydämeen tuhoten hänet ja vapauttaen urgalit Durzan magiasta. Durzan kuoltua taistelu kääntyi vardenien ja kääpiöiden voitoksi, kun urgalien heimot kääntyivät toisiaan vastaan, ja Eragonia juhlittiin sankarina.
Bill Lienhard

**William Barner ”Bill” Lienhard** (14. tammikuuta 1930 Slaton, Texas – 8. helmikuuta 2022 Lawrence, Kansas) oli yhdysvaltalainen koripalloilija ja olympiavoittaja.

Lienhard kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Lienhard pelasi viidessä ottelussa tehden yhteensä 18 pistettä.

Lienhard lopetti koripallouransa kilpailullisessa mielessä jo 24-vuotiaana. Myöhemmin hänestä tuli varsin menestynyt pankkiiri Kansasin seudulla.

## Lähteet
Bob Kenney

**Robert Earl ”Bob” Kenney** (23. kesäkuuta 1931 Arkansas City, Kansas – 27. lokakuuta 2014 Scottsdale, Arizona) oli yhdysvaltalainen koripalloilija ja olympiavoittaja.

Kenney kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Kenney pelasi seitsemässä ottelussa tehden yhteensä 74 pistettä. Kenney voitti kultaa myös vuoden 1955 Pan-Amerikan kisoista.

## Lähteet
* Bob Kenney Bio, Stats and Results  Olympics at Sports-Reference.com 
* Profili databaseolympics.com:issa 

### Viitteet
Dean Kelley

**Melvin Dean Kelley** (23. syyskuuta 1931 Monmouth, Kansas – 13. tammikuuta 1996 Morton, Illinois) oli yhdysvaltalainen koripalloilija ja olympiavoittaja.

Kelley kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Kelley pelasi kuudessa ottelussa tehden yhteensä neljä pistettä. Hän voitti kultaa myös vuoden 1955 Pan-Amerikan kisoista. Kelleyn veli Allen Kelley voitti koripallon olympiakultaa Roomassa 1960.

## Lähteet
* Dean Kelley Bio, Stats and Results  Olympics at Sports-Reference.com 
* Profili databaseolympics.com:issa 

### Viitteet
John Keller

**John Frederick Keller** (10. marraskuuta 1928 Page City, Kansas – 6. lokakuuta 2000 Great Bend, Kansas) oli yhdysvaltalainen koripalloilija ja olympiavoittaja.

Keller kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Keller pelasi kahdessa ottelussa tehden yhteensä kolme pistettä.

## Lähteet
* John Keller Bio, Stats and Results  Olympics at Sports-Reference.com 
* Profili databaseolympics.com:issa 

### Viitteet
Aukkoteoria

**Aukkoteoria** () oli Otto von Bismarckin poliittinen teoria, jolla hän perusteli vallan keskittämisen itselleen Preussin perustuslakikiistan puhjettua. 

Vuonna 1862 Preussin maapäivät kieltäytyivät antamasta varoja sotaväen uudistukseen, jota kuningas (tuleva Saksan keisari) Vilhelm I ajoi. Kuningas nimitti tällöin, sotaministeri von Roonin kehotuksesta, pääministerikseen Bismarckin, joka toimi Pariisissa diplomaattina. Reformia kannattanut Bismarck esitti, että Preussin perustuslaissa oli aukko (*Lücke*), koska se ei ottanut huomioon tilannetta, jossa parlamentti ja kuningas eivät pääsisi yksimielisyyteen budjetista. Bismarckin näkemyksen mukaan päätäntävalta kuului tällaisessa tilanteessa kuninkaalle eikä maapäiville. Tähän vedoten Bismarck katsoi, että hänen täytyisi kruunun edusmiehenä ottaa johto käsiinsä ja varmistaa, ettei Preussin valtioelämä pysähtyisi täysin. Käytännössä kyseessä oli vallankaappaus. Kuninkaan suostumuksella Bismarck hallitsi Preussia seuraavat neljä vuotta ilman budjettia ja muun muassa toteutti armeijan kaavaillun modernisoinnin.

Bismarckin diktatuuri päättyi vuonna 1866 sen jälkeen, kun Preussi oli noussut Saksan johtavaksi valtioksi voitettuaan Preussin–Itävallan sodan. Kansallissankariksi korotettu Bismarck sai houkuteltua kansallisliberaalit puolelleen, ja maapäivät hyväksyivät taannehtivasti edellisten vuosien rahankäytön (niin sanottu *[[Indemnitätsgesetz]]*). Vastavuoroisesti Bismarck tunnusti parlamentin ylimmäksi budjettivallan käyttäjäksi. Laki päätti perustuslakikiistan.

## Lähteet
* Preussen-chronik.de: Lückentheorie
Wayne Glasgow

**Victor Wayne Glasgow** (17. tammikuuta 1926 Dacome, Oklahoma – 31. joulukuuta 2000 Bartlesville, Oklahoma) oli yhdysvaltalainen koripalloilija ja olympiavoittaja.

Glasgow kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Glasgow pelasi kuudessa ottelussa tehden yhteensä 27 pistettä.

## Lähteet
* Wayne Glasgow Bio, Stats and Results  Olympics at Sports-Reference.com 
* Profili databaseolympics.com:issa 

### Viitteet
Ron Bontemps

**Ronald Yngve ”Ron” Bontemps** (11. elokuuta 1926 Taylorville, Illinois – 13. toukokuuta 2017 Peoria, Illinois) oli yhdysvaltalainen koripalloilija ja olympiavoittaja.

Bontemps ei pelannut koskaan ammattilaisena. Hän kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Bontemps pelasi kaikissa kahdeksassa ottelussa tehden yhteensä 60 pistettä.

## Lähteet
* Ron Bontemps Bio, Stats and Results  Olympics at Sports-Reference.com 
* Profili gpshof.org:issa 

### Viitteet
Silbannacus

**Mar. Silbannacus** (240-luku?) oli mahdollisesti roomalainen vallananastaja keisari Philippus Arabsin aikana. Hänestä tiedetään vain yhden Lorrainesta löytyneen *[[Antoninianus|Antoninianuksen]]* perusteella, ja hänen koko nimensä, aikaisempi elämä, ura ja asema ovat täysin hämärän peitossa. Löydetyn kolikon etupuolella on Silbannacuksen kuva ja teksti IMP MAR SILBANNACVS AVG (*[[Imperaattori|Imperator]] Mar. Silbannacus [[Augustus (arvonimi)|Augustus]]*). Kääntöpuolella kuvataan Mercurius-jumala käsissään Victoria (voitto) ja caduceus. Ympärillä lukee VICTORIA AVG.

Nimi Silbannacus viittaa kelttiläiseen alkuperään. On esitetty, että hän oli alkujaan germaaneista koostuvien auxilia-yksiköiden komentaja Ylä-Germaniassa, ja kapinoi Philippusta vastaan, kun germaanit olivat toistuvasti hyökänneet provinssin kaupunkeihin. Kapina saattoi päättyä keisari Deciuksen aikana, sillä Eutropius kertoo Galliassa olleesta sisällissodasta, jonka Decius kukisti. Tämä on kuitenkin vain spekulaatiota, sillä ei ole löytynyt mitään todisteita, jotka tukisivat tätä teoriaa. Varmaa saattaa olla vain se, että Silbannacuksella oli jonkinlaisia yhteyksiä Galliaan, sillä Mercurius oli siellä merkittävässä asemassa.

## Katso myös
* Sponsianus, ilmeisesti samanaikainen vallananastaja Daciassa

## Lähteet
*
*

## Aiheesta muualla
*Silbannacuksen kolikko
Pythagoraan kultaiset säkeet

**Pythagoraan kultaiset säkeet** () on muinaiskreikkalainen kokoelma moraalisia kehotuksia. Kokoelma koostuu 71 heksametrisäkeestä, jotka on perinteisesti pantu Pythagoraan nimiin.

Säkeiden todellinen alkuperä on tuntematon, ja tutkijat ovat erimielisiä niiden ajoituksesta. Vaikuttaa siltä, että säkeet on saatettu tuntea jo 200-luvulla eaa., mutta niiden olemassaolo sellaisena kuin ne nykyään tunnetaan voidaan vahvistaa vasta 400-luvulle jaa. 

”Kultaiset säkeet” olivat myöhäisantiikin aikana hyvin suosittuja, ja ne levisivät laajalle. Niitä myös lainattiin usein. Uusplatonilaiset käyttivät säkeitä osana moraalisten opetustensa johdantoa, ja säkeitä koskien on säilynyt useita uusplatonilaisia kommentaareja, kenties tunnetuimpana Hierokles Aleksandrialaisen kommentaari. Säkeiden maine säilyi läpi keskiajan renessanssiin asti, ja myöhemmin niitä on hyödynnetty muun muassa teosofiassa.

## Lähteet

## Kirjallisuutta

*  

## Aiheesta muualla

* Pythagoraan kultaiset säkeet  Käännös fra Krieger, 2008.
* 
*
Millions

**Millions** on vuonna 2004 valmistunut brittiläinen elokuva. Elokuvan on ohjannut Danny Boyle ja sen pääosissa esiintyvät Alexander Etel, Lewis McGibbon ja James Nesbitt.

Elokuva voitti Britanniassa useita eri palkintoja. Se tuotti 11,8 miljoonaa dollaria.
## Juoni
Elokuva kertoo 7-vuotiaasta Damianista, joka muuttaa perheensä kanssa toiselle paikkakunnalle heidän äitinsä kuoltua. Damian rakentaa talon lähellä olevan junaradan viereen pahvilaatikoista majan, johon eräänä päivänä lentää ohi menevästä junasta rahaa täynnä oleva kassi. Damian haluaisi lahjoittaa kaikki rahat hyväntekeväisyyteen, kun taas hänen veljensä Anthony haluaa käyttää rahat itseensä.

Elokuvan edetessä Anthony yrittää estää Damiania tuhlaamasta rahoja hyväntekeväisyyteen. Anthony muun muassa ostaa itselleen luokkalaisistaan kootun "henkivartijakaaren". Damian taas ostaa kaupasta lintuja vapauttaakseen ne.

## Rooleissa

## Tuotanto
Vuonna 2014 haastattelussa, Boyle kertoi, jos hän ja Cottrell Boynce olisivat olleet itsevarmempia, he olisivat tehneet elokuvan musikaalina, jossa hahmot olisivat laulaneet ja tanssineet. Boylea kiinnosti saada Noel Gallagher kirjoittamaan alkuperäiset laulut elokuvalle.

## Lähteet
Charlie Hoag

**Charles ”Charlie” Monroe Hoag** (19. heinäkuuta 1931 Tulsa, Oklahoma – 8. maaliskuuta 2012 Kansas City, Missouri) oli yhdysvaltalainen koripalloilija, amerikkalaisen jalkapallon pelaaja ja olympiavoittaja.

Hoag pelasi Kansasin yliopistossa koripalloa ja amerikkalaista jalkapalloa 1950–1953. Phog Allenin valmentamassa Kansas Jayhawksin koripallojoukkueessa Hoag pelasi 1950–1951 ja 1951–1952. Jälkimmäisellä kaudella Jayhawks voitti NCAA:n Big Seven Conferencen mestaruuden. Hoag oli yksi seitsemästä Jayhawks-pelaajasta Yhdysvaltain maajoukkueessa, kun se voitti kultaa Helsingin kesäolympialaisissa 1952. Hoag pelasi seitsemässä ottelussa tehden yhteensä 20 pistettä.

Amerikkalaisessa jalkapallossa Hoag valittiin 1950 ja 1952 NCAA:n konferenssin tähdistökentällisen halfbackiksi. Hän oli Jayhawksin kapteeni 1952. Helsingin olympiaturnauksen jälkeen hänen oli tarkoitus aloittaa uusi kausi amerikkalaisessa jalkapallossa, mutta paha polvivamma lopetti hänen urheilu-uransa kokonaan. Cleveland Browns varasi hänet kuitenkin NFL:ään .

Hoag kuoli maaliskuussa 2012.

## Lähteet
* Charles Hoag Bio, Stats and Results  Olympics at Sports-Reference.com 
* Profili databaseolympics.com:issa 

### Viitteet
Marcus Freiberger

**Marcus Ross ”Marc” Freiberger** (27. marraskuuta 1928 Amarillo, Texas – 29. kesäkuuta 2005 Winston-Salem, Pohjois-Carolina) oli yhdysvaltalainen koripalloilija ja olympiavoittaja.

Freiberger kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. Frieberger pelasi seitsemässä ottelussa tehden yhteensä 44 pistettä.

## Lähteet
* Marc Freiberger Bio, Stats and Results  Olympics at Sports-Reference.com 
* Profili databaseolympics.com:issa 

### Viitteet
Amandus Heinrich Christian Zietz

**Amandus Heinrich Christian Zietz** (1840–1921) oli tanskalainen, Australiassa vaikuttanut eläintieteilijä.

Zietz työskenteli useita vuosia preparaattorina Kielin museossa. Hän muutti Australiaan vuonna 1873 tai 1874, yhdessä vaimonsa ja poikansa Robertin kanssa. Zeitz toimi Etelä-Australian Valtionkirjaston (Public Library, Museum & Art Gallery S.A) apulaisjohtajana.

Zietz julkaisi, yhdessä E. C. Stirlingin kanssa, teoksen Etelä-Australiasta löydetystä lintufossiilista: *Genyornis newtoni, a fossil struthious bird from Lake Callabonna, South Australia : description of the bones of the leg and foot* (1896). Zietz tutki etenkin kaloja ja nimesi muutamia uusia kalalajeja.

## Lähteet
Sponsianus

**Sponsianus** (240-luku?) saattoi olla roomalainen vallananastaja keisari Philippus Arabsin aikana. Hänestä ei tiedetä paljoa, mutta hänen uskotaan olleen sotilaskomentaja, joka kruunasi itsensä keisariksi Rooman valtakuntaan kuuluneessa, mutta Roomasta nähden kaukaisessa Dacian provinssissa, joka sijaitsi pääosin nykyisen Romanian alueella. Arkeologisten tutkimusten mukaan Dacia oli piiritetty ja erillään muusta valtakunnasta noin vuoden 260 tienoilla. Tuolloin Roomaa vaivasivat pandemian lisäksi useat sisällissodat ja imperiumin raja-alueet olivat jatkuvien hyökkäysten kohteena.

Sponsianuksen kuvalla ja nimellä varustettuja kolikoita on löydetty yhteensä neljä kappaletta, kaikki Romaniasta vuonna 1713. Historiallisten epätarkkuuksien vuoksi niitä alettiin 1800-luvun puolivälissä pitää väärennöksinä, kunnes professori Paul N. Pearsonin johtama työryhmä todisti niiden aitouden vuonna 2022. 

Sponsianuksen uskotaan nousseen valtaan kaaoksen keskellä ja toimineen keisarina, kunnes järjestys palautettiin ja provinssi evakuoitiin vuosien 271–275 välillä. Toimivan talouden luomiseksi provinssissa todennäköisesti lyötiin omia kolikoita. Tämä voisi selittää, miksi Sponsianuksen kolikot eivät muistuta muita roomalaisia kolikoita.

## Katso myös
* Silbannacus, ilmeisesti samanaikainen vallananastaja lännessä

## Lähteet
*
*

### Viitteet
Stemmatologia

**Stemmatologia** tutkii miten käsin kirjoitetut vanhat tekstit ovat muotoutuneet vaikkapa antiikista tai keskiajasta tähän päivään. Tutkimusala muotoilee tekstin tuhansista versioista sen sukupuuta. Metodeja se lainaa kehitysbiologiasta, filologiasta ja tietojenkäsittelytieteestä. Stemmatologia soveltaa muun muassa matemaattisia ja laskennallisia työkaluja kuten algoritmisia menetelmiä.

Stemmatologia kuuluu tekstuaalitieteisiin.

## Lähteet

## Aiheesta muualla
* Tekstuaalitieteiden sanasto (Suomalaisen Kirjallisuuden Seura).
*
Jalkapallon naisten SM-sarjakausi 2000

Jalkapallon **naisten SM-sarjakausi 2000** pelattiin 10 joukkueen yksinkertaisena alkusarjana, jonka jälkeen kuusi parasta joukkuetta pelasivat kolminkertaisen ylemmän loppusarjan, jossa alkusarjan tulokset otettiin huomioon. Mestaruuden voitti HJK.

Alkusarjan neljä viimeistä joukkuetta pelasivat kaksinkertaisen alemman loppusarjan, johon tulivat mukaan Ykkösen kevätkauden voittajat etelä- ja pohjoislohkosta. Alemman loppusarjan kolme parasta selvisivät SM-sarjaan. Sijoille 4–5 sijoittuneet joukkueet karsivat yhdestä SM-sarjapaikasta Ykkösen syyskauden etelä- ja pohjoislohkojen voittajien kanssa yksinkertaisessa sarjassa.

## Alkusarja

Porrassalmen Urheilijat -62 ja Tampereen Ilves pelasivat uusintaottelun ylempään loppusarjaan pääsystä, jonka Ilves voitti 7–1.

## Ylempi loppusarja

## Alempi loppusarja

## SM-karsintasarja

## Parhaat maalintekijät

*21 – Laura Kalmari, HJK
*16 – Heidi Kackur, FC United
*15 – Christina Forssell, HJK
*15 – Jessica Thorn, Pyrkivä
*14 – Hanna Ekström, AC Vantaa
*14 – Anna-Kaisa Rantanen, Pyrkivä
*10 – Heidi Lindström, HJK

## Lähteet

*
Jalkapallon naisten SM-sarjakausi 2001

Jalkapallon **naisten SM-sarjakausi 2001** pelattiin 10 joukkueen yksinkertaisena alkusarjana, jonka jälkeen kuusi parasta joukkuetta pelasivat kolminkertaisen ylemmän loppusarjan, jossa alkusarjan tulokset otettiin huomioon. Mestaruuden voitti HJK.

Alkusarjan neljä viimeistä joukkuetta pelasivat kaksinkertaisen alemman loppusarjan yhdessä Ykkösen lohkojen kevätkauden parhaiden joukkueiden kanssa. Sarjaan tulivat Ykkösestä mukaan lohkojen voittajat FC Honka, HJK:n juniorit ja NiceFutis sekä etelälohkon toiseksi sijoittunut FC Kontu. Alemman loppusarjan kolme parasta selvisivät SM-sarjaan ja neljänneksi sijoittunut karsi yhdestä SM-sarjapaikasta Ykkösen kolmen lohkon syyskauden voittajien kanssa.

Kaudeksi 2001 sarjaan nousi Pallo-Iirot. Kauden 2000 jälkeen AC Vantaa ja Turun Pyrkivä luopuivat sarjapaikasta ja tilalle nostettiin Tuusulan Palloseura ja Sporting Club Raisio.

## Alkusarja

## Ylempi loppusarja

## Alempi loppusarja

## SM-karsintasarja

## Parhaat maalintekijät

*31 - Laura Kalmari, HJK
*24 - Anna-Kaisa Rantanen, HJK
*23 - Christina Forssell, HJK
*19 - Heidi Kackur, FC United
*16 - Hanna Ekström, MPS

## Lähteet
*
Trifona

**Trifona** (v:sta 1930 myös Petsamo, ) on kylä Petsamon kaupunkikunnan länsiosassa Petsamon piirissä Murmanskin alueella Venäjällä. Trifona sijaitsee Petsamonvuonon länsirannalla Trifonajoen ja Trifonavaaran välissä olevalla Trifonanniemellä. Trifona sijaitsee Suomen Neuvostoliitolle vuonna 1944 luovuttaman Petsamon kunnan pohjoisosassa, noin viisi kilometriä Petsamon kirkonkylän Parkkinan pohjoispuolella. Petsamonvuonon vastarannalla sijaitsi Porovaaran kylä.

## Historia

Inarijärven ja Jäämeren välillä on aikoinaan kuljettu Paatsjokea pitkin. Vuonna 1916 Tie- ja vesirakennusten ylihallitus alkoi rakentaa vesireitin varrelle maantietä Ivalosta Paatsjoen laaksoon. Venäjän vallankumous ja Suomen sisällissota keskeyttivät tietyömaan, mutta reitin varrelle ehdittiin rakentaa hirsirakenteiset kestikievarit eli majatalot talousrakennuksineen arkkitehti Thure Hellströmin laatimilla tyyppipiirustuksilla. Yksi majataloista sijaitsi Trifonassa. Suomen Matkailijayhdistys hoiti Trifonan majataloa vuosina 1929–1931.

Jäämerentie kulki Trifonan läpi Parkkinasta Liinahamariin. Trifonan piti alun perin olla Jäämerentien päätepiste, mutta Tie- ja vesirakennushallitus päätti jatkaa tietä Trifonasta kahdeksan kilometriä pohjoiseen Liinahamariin. Trifonassa oli Petsamon metsänhoitajan virkatalo, kansakoulu, useita myymälöitä, Norjan konsulaatti, tulli, satama, posti, puhelinkeskus ja Ruijan matkailijakoti. Trifona kuului Petsamon ensimmäisessä koulupiirijaossa vuodelta 1921 kirkonkylän eli Parkkinan koulupiiriin. Vuonna 1927 Parkkinan piirin pohjoisosa erotettiin omaksi Vuonokylän koulupiiriksi. Vuonokylän kansakoulu sijaitsi Trifonassa. Koulu toimi aluksi vain alakouluna, vuonna 1931 siitä tuli supistettu ja vuonna 1936 täydellinen kansakoulu.

Valtioneuvoston vuonna 1930 vahvistaman Petsamon uuden kyläjaon mukaan Trifonasta muodostettiin Petsamon kyläkunta. 

## Väestö
Vuoden 1929 henkikirjoituksen mukaan kylän 136 asukkaasta oli karjalaisia 74, suomalaisia 61 ja venäläisiä yksi. Trifonan kylä oli saanut alkunsa 1870-luvun nälkävuosina, kun alueelle oli muuttanut karjalaisen väestöä Vienan Karjalan Uhtuan, Vuokkiniemen ja Oulangan kunnista nälkää pakoon.

Asukasluvun kehitys:
*5 (1897)
*75 (1918), joista 65 karjalaisia ja 10 saamelaisia
*77 (1921)
*84 (1925)
*136 (1929)
*146 (1930)
*266 (1935)
*315 (1939)

## Lähteet
*

### Viitteet
Fritz Robert Zietz

**Friedrich "Fritz" Robert Zietz** (11. lokakuuta 1874 – 10. huhtikuuta 1922 Adelaide, Australia) oli australialainen eläintieteilijä.

Robert Zietzin isä oli eläintieteilijä ja lintutieteilijä Amandus Heinrich Christian Zietz. Robert pääsi oppipojaksi Adelaiden museoon maaliskuussa 1891 ja museoavustajaksi heinäkuussa 1897. Toimittuaan yli 20 vuotta avustajana hän sai viran  museon lintutieteellisestä toimistosta, ja työskenteli toimistossa saadessaan äkillisen sairauskohtauksen, johon kuoli.

Robert Zietz perehtyi varsinkin lintuihin mutta myös Australian liskoihin, joista hän laati museolle luettelon. Zietz oli perustamassa South Australian Ornithological Associationia ja oli Royal Australasian Ornithologists' Unionin jäsen. Hän toimi pitkään *South Australian Ornithologist*-julkaisun toimituskomiteassa. Zietz oli naimisissa ja hänellä oli yksi poika.

## Lähteet
*Muistokirjoitus (''The Emu'')
Kvadrupelallianssi

**Kvadrupelallianssi** eli neljän vallan liitto oli Ison-Britannian, Ranskan ja Alankomaiden tasavallan vuonna 1717 trippelallianssina perustama valtioliitto, johon Pyhä saksalais-roomalainen keisarikunta liittyi vuonna 1718. Se perustettiin  vastustamaan Espanjan kuningaskunnan valtapyrkimyksiä, erityisesti ministeri Giulio Alberonin valloitussuunnitelmia. Ison-Britannian laivasto tuhosi Alberonin varustaman espanjalaisen laivaston Cape Passeron taistelussa, ja Ranskan armeija tunkeutui Espanjaan, minkä jälkeen Alberoni erosi vuonna 1719, ja Espanjan hallitus teki rauhan. Pyhä saksalais-roomalainen keisarikunta erosi kvadruppelallianssista vuonna 1725 ja solmi Wienissä Espanjan kanssa sopimuksen, joka uhkasi Ison-Britannian etuja. Iso-Britannia vastasi siihen perustamalla Hannoverin liiton.

## Lähteet
Matt McGinley

**Matt McGinley** (s. 24. helmikuuta 1983) on yhdysvaltalaisen Gym Class Heroes -yhtyeen rumpali. McGinley on ollut yhtyeessä alusta asti Travis McCoyn ohella. McGinley soittaa myös yhtyeessä Kill the Frontman.
Vuonokylä

**Vuonokylä** oli kylä Suomen Neuvostoliitolle vuonna 1944 luovuttaman Petsamon kunnan pohjoisosassa. Vuonokylä oli yksi Petsamon 16 kyläkunnasta, jotka muodostettiin valtioneuvoston vuonna 1930 vahvistamassa Petsamon uudessa kyläjaossa. Kyläkuntajaossa Vuonokylän alueeksi määriteltiin Petsamonvuonon ja Peuravuonon seudut. Vuonokylään ei kuitenkaan kuulunut Petsamonvuononperukka, vaan Vuonokylän naapurikyliä olivat etelässä Petsamonvuonon länsirannalla Trifona (Petsamo) ja itärannalla Kaakkuri. Vuonokylän alueen suurimmat kylät olivat Liinahamari Petsamonvuonon länsirannalla, Porovaara Petsamonvuonon itärannalla ja Peuravuono samannimisen vuonon pohjukassa.  

Jäämerentie päättyi Vuonokylän alueelle Petsamonvuonon länsirannalla sijaitsevaan Liinahamariin. Liinahamarissa sijaitsi Suomen ainoa valtamerisatama, joka oli jäätön ympäri vuoden. Vuonokylän alue kuului Petsamon ensimmäisessä koulupiirijaosta vuodelta 1921 kirkonkylän eli Parkkinan koulupiiriin. Vuonna 1927 Parkkinan piirin pohjoisosa erotettiin omaksi Vuonokylän koulupiiriksi. Vuonokylän kansakoulu sijaitsi Trifonassa. Koulu toimi aluksi vain alakouluna, vuonna 1931 siitä tuli supistettu ja vuonna 1936 täydellinen kansakoulu.

Kun Suomi menetti talvisodan päättäneessä Moskovan rauhassa 1940 Raja-Karjalan ja Suojärven myötä siihen astisen itäisimmän kylänsä Ignoilan sekä Petsamon koillisosan, tuli Vuonokylästä Suomen itäisin kylä jatkosodan päättäneeseen Moskovan välirauhansopimuksen solmimiseen 1944 saakka.

Vuosina 1921-1935 Vuonokylä, Porovaaraa ja Peuravuonoa laskettiin erilleen, mutta vuonna 1939 niitä ei enää eritelty.

## Lähteet
*

### Viitteet
Philippus II

**Marcus Julius Severus Philippus**, usein **Philippus II** tai **Philippus nuorempi** (238 – 249) oli Rooman keisari Philippus Arabsin poika. Hänen äitinsä oli Philippuksen vaimo Marcia Otacilia Severa. Philippus Arabs nousi valtaan vuoden 244 alussa ja saman vuoden heinä- tai elokuussa Philippus nuorempi nimitettiin isänsä perijäksi (*Marcus Julius Severus Philippus nobilissimus [[Caesar (arvonimi)|Caesar]]*). Jossain vaiheessa heinäkuun 11. päivän ja elokuun 30. päivän välillä vuonna 247 hänet korotettiin kanssahallitsijaksi (Imperator Caesar Marcus Julius Severus Philippus pius felix invictus Augustus), vaikka olikin tuskin edes 10-vuotias. Vuosina 247 ja 248 nuori Philippus toimi konsulina yhdessä isänsä kanssa. Syys- tai lokakuussa 249 vallankaappaaja Decius kuitenkin voitti Philippus Arabsin armeijan Veronan lähellä käydyssä taistelussa, jossa Philippus sai surmansa. Pian tämän jälkeen pretoriaanikaarti murhasi Philippus nuoremman Roomassa.

## Lähteet
*
*
*

### Viitteet

## Aiheesta muualla
Retkikunta 3

**Retkikunta 3** () oli Kansainvälisen avaruusaseman (ISS) 3. miehistö.

## Miehistö

Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna.

Retkikunta tarkkaili 18. marraskuuta 2001 leonidien meteoriparvea sen törmätessä Maan ilmakehään. 

Retkikunnan miehistö suoritti neljä avaruuskävelyä. Kolmella ensimmäisellä  avaruuskävelyllä (8.10., 15.10. ja 12.11.2001) varustettiin Pirs-telakointimoduulia. Neljännellä avaruuskävelyllä (3.12.2001) poistettiin  Progress 6 -huoltoaluksen telakoinnin estävä este, aikaisemman huoltoaluksen jättämä ja telakoitumismekanismin välissä oleva kumitiiviste. Avaruuskävelyt suoritettiin Pirs-moduulista käsin. Miehistö suoritti myös lukuisia tieteellisiä kokeita.
	
Retkikunta valokuvasi myös syyskuun 11. päivän terrori-iskujen aiheuttamia tuhoja avaruudesta käsin.

Lennon tunnus kuvaa avaruuslentojen historian kirjaa. Mir- ja avaruussukkula-ohjelmasta (vasen sivu) siirrytään tuntemattomaan tulevaisuuteen, ihmiskunnan yhteiseksi hyväksi tehtäviin avaruuslentoihin. Tunnuksen yläosassa on ISS valmistuneena sukkula telakoituneena siihen.

## Lähteet

## Aiheesta muualla
*Retkikunta 3 NASAn kotisivulla  
*Retkikunta 3:n lehdistöpaketti (2,0 Mt pdf)